เอไอเอจัดโปรโมชั่นตลาดประกันบำนาญแจกแจ็กเก็ตฟรี
เอไอเอ ประเทศไทย จัดโปรโมชั่นตลาดประกันบำนาญ&nbsp; แจกแจ็กเก็ตฟรี
7 ธ.ค. 2553

เอไอเอ ประเทศไทย จัดโปรโมชั่นตลาดประกันบำนาญ  แจกแจ็กเก็ตฟรี 
นายสัตยา เทพบรรเทิง ผู้จัดการทั่วไป - ตัวแทนประกันชีวิต และประธานเจ้าหน้าที่บริหารฝ่ายตัวแทนประกันชีวิต เอไอเอ ประเทศไทย กล่าวว่า  เพื่อกระตุ้นให้ลูกค้าตัดสินใจซื้อกรมธรรม์ประกันชีวิตแบบบำนาญเพื่อสร้างสวัสดิการให้ตัวเองสามารถใช้ชีวิตอย่างมีความสุขในช่วงหลังเกษียณ นอกจากบริษัทจะเน้นให้ตัวแทนประกันชีวิตไปสร้างความรู้ความเข้าใจให้ประชาชนตระหนักถึงประโยชน์ของกรมธรรม์แบบบำนาญ รวมทั้งสิทธิประโยชน์ทางภาษีที่เขาจะได้รับแล้ว เอไอเอ ประเทศไทย ยังจัดกิจกรรมส่งเสริมการขาย โดยลูกค้าที่ซื้อกรมธรรม์แบบ “เอไอเอ บำนาญ 60/85 (บำนาญ)” ไม่จำกัดจำนวนเงินเบี้ยประกันภัย ตั้งแต่วันนี้ถึง 30 ธ.ค. 2553 จะได้รับเสื้อแจ็กเก็ตดีไซน์เก๋ 1 ตัวฟรี
สำหรับ กรมธรรม์ประกันชีวิตแบบบำนาญไม่ได้เหมาะสมกับบุคคลที่อยู่ในวัยทำงานเท่านั้น แต่เหมาะกับทุกอาชีพ โดยเราควรกันเงินจำนวน 10-15% ของรายได้มาเป็นเงินออมในยามเกษียณ เพื่อจะได้ไม่เป็นภาระของลูกหลาน
ทั้งนี้ ผู้เอาประกันภัยของกรมธรรม์ประกันชีวิตแบบ “เอไอเอ บำนาญ 60/85 (บำนาญ)” จะได้รับสิทธิลดหย่อนภาษีเงินได้จากกรมธรรม์แบบบำนาญ 2 แสนบาทต่อปี ทั้งนี้ต้องไม่เกิน 15% ของเงินได้พึงประเมิน และเมื่อรวมกับเงินได้ที่จ่ายเข้ากองทุนอื่นๆ ต้องไม่เกิน 5 แสนบาท